《野步》
宋代·寇准

幽景恣追寻，迟迟傍柳阴。
静思非世务，孤立是闲心。
村迥遥峰出，溪明返照侵。
片沙招野步，白鹭伴高吟。
积雨回塘涨，微晴叠翠深。
春鸠鸣古寺，烟草入平林。
迸笋行无定，飞花势不禁。
凝然客亭上，乡思独沉沉。

作者简介：莱国忠愍公寇准（961-1023），字平仲。汉族，华州下邽(今陕西渭南）人。北宋政治家﹑诗人。太平兴国五年进士，授大理评事，知归州巴东、大名府成安县。天禧元年，改山南东道节度使，再起为相（中书侍郎兼吏部尚书、同平章事、景灵宫使）。天圣元年 (1023) 九月，又贬寇准衡州司马，是时寇准病笃，诏至，抱病赴衡州（今衡阳）任，病故于竹榻之上，妻子宋氏奏乞归葬故里。皇佑四年，诏翰林学士孙抃撰神道碑，帝为篆其首曰“旌忠”。寇准善诗能文，七绝尤有韵味，今传《寇忠愍诗集》三卷。